Hlina, Alojz, poslanec NR SR (2015-11-20):
Vážený pán predsedajúci, vážené kolegyne, kolegovia, ja, prísne vzaté, jednak som nevedel, že to tak rýchlo pôjde, a jednak ja som počul, že to sťahujete. Tak asi, tak strácam prehľad v niektorých veciach, lebo to som mal pocit, že je možno pre túto chvíľu správne. Ja len, ak dovolíte, jeden taký postreh k celému tomuto návrhu. Za určitých okolností sa môžeme k tomuto návrhu, pozrieť tak, že sa stanovujú sadzby, aby tí, ktorí majú platiť a nevedia koľko, tak im ten starosta môže povedať: pozri sa, môžeš platiť 35 euro za štvorec, keď to preženiem cez zastupiteľstvo, alebo pustíš 10 euro za štvorec a nejde to do zastupiteľstva. Po schválení tohto návrhu zákona, vážení, by som navrhoval všetkým mestám a obciam zaviesť tento poplatok v čo najvyššej výške preto, aby ste sa vyhli podozreniu z korupcie. Preto, aby ste sa vyhli podozreniu z korupcie. Lebo my vlastne, týmto ste zadefinovali, že čo môže mesto, „keď“. Lebo prísne vzaté, pán Choma, povedzte mi, v Žiline sa ročne postaví, koľko metrov plochy nadzemných podlaží? Koľko? Tisíc, desaťtisíc štvorcov? No dobre, nech desaťtisíc nových štvorcov, nech sa postaví, hej? Keby to bolo krát 35, to znamená tá najvyššia, tak je to koľko? Tristopäťdesiattisíc euro. To zachráni Žilinu? To z toho postavíte tie škôlky? Z toho postavíte tie cesty? Tie čističky? Z toho? Nepostavíte z toho. Viete, to je tu taká chiméra, ako keby to tu obnášalo, že z toho sa už všetky problémy sveta vyriešia (vyslovené s pobavením). Z toho sa žiadne problémy sveta nevyriešia. To je ako keby, že ste stanovili sadzbu, hej? Lebo máte v ruke zákon, ktorý môžete využiť, keď príde dobré politické nastavenie, alebo nemusíte ho využiť, keď nie je dobré politické nastavenie. A priznávam, že nie som úplne nabrífovaný na tento zákon. Ja som myslel, že to ani nepríde. Keby som bol vedel, tak si to pozriem poriadne. Naozaj potom obciam odporúčam, odporúčam prijať tento miestny poplatok v čo najvyššej forme, aby ste sa vyhli podozreniu, že potom bude niekto vypaľovať zo zastupiteľstva, alebo primátor, tých, ktorí chcú stavať, a povie im: pozrite sa, chlapci, buď mi dáte 15 euro za štvorec a neprijmeme poplatok, hej, alebo keď nedáte, tak vám tam šupnem 35 euro, mám na to zákon. Lebo doteraz ste nemali zákon. Viete, tu teraz nejaká Záhorská Bystrica, neviem čo, doteraz nebol zákon, nebolo nič, ale vy máte také kladivo nad niekým a môžete povedať: využijeme to, môžeme to využiť, máme ten zákon. A teraz kto posúdi, že využijeme, nevyužijeme? Prosím vás, niekde, v nejakej dedine môžu byť radi, že vôbec niekto ešte zapne miešačku, viete. A tu idete rozprávať o nejakom (vyslovené s pobavením) poplatku za miestny rozvoj. No ja som zvedavý na Bratislavu. Ja som zvedavý na Košice, na Žilinu, na všetky. Tieto mestá by mali mať automaticky, ak to prijmete, na druhý deň by malo zastupiteľstvo zasadnúť a prijať maximálny poplatok, aby ste sa vyhli podozreniu. A už, neviem, už robte, čo chcete, ale potom je korektnejšie, fakt, povedať tým ľuďom, že keď teda idete stavať, tak rátajte teda okrem iných nákladov, čo tu máte, tak rátajte ešte, že k štvorcu musíte prirátať 35 štvorcov zo zákona alebo 15 štvorcov mimo zákona (vyslovené s pobavením), keď to pošlete, hej. To bude asi, lebo doteraz sa nevedelo, že podľa čoho sa nahadzujú tie sadzby. Tak teraz vlastne sa stanovujú, že podľa čoho môžete nahodiť tie sadzby, no. No, neviem, či som to povedal celkom tak, aby sa to dalo pochopiť, ale môže sa to vysvetliť aj takýmto spôsobom, že ak doteraz neboli hranice, tak teraz ich stanovujete, tie hranice, že aby sa vedelo, že koľko treba doniesť, aby veci fungovali. Ďakujem.